
Evelyn Wever-Croes 


PROME MINISTER 


En conexion cu instalacion di eBoards 


PIUS X SCHOOL TA GRADICI PROME MINISTER 
Y PARLAMENTARIONAN PA NAN BISHITA 


oS 


En conexion cu instalacion di eBoards na Pius X School, 
Prome Minister Evelyn Wever-Croes, hunto cu Presidente di 
Parlamento Edgard Vrolijk y Parlamentario Hendrik Tevreden a 
bishita e scol diamars mainta. Pius X School ta un di e scolnan 
cu tambe a gana e proyecto di Edutech. En total e scol por 
a cumpra 7 eBoards y pa completa cu tur e 9 klasnan haya 
eBoards, WEB Aruba NV a sponsor 2 eBoards. 


Cabesante di Pius X School, Juffrouw Sheila Tromp, den 
nomber di e scol a gradici e mandatarionan pa nan bishita pa 
no solamente wak kico e scol a logra den a area di innovacion 
y e fondo cu nan a ricibi di e Proyecto di FUTURA, pero tambe 
pa asina haya un bista di tur loke e scol ta brinda nos muchanan 
den enseñansa y e avansenan pa haci enseñansa dinamico 
pa asina trece cada biaha e miho pa nos muchanan. Juffrouw 
Tromp ta gradici tambe FUTURA pa e bunita proyecto. 


Prome Minister Evelyn Wever-Croes ta gradici Presidente di 
Parlamento Edgard Vrolijk y Parlamentario Hendrik Tevreden 
kendenan sigur, como parlamentarionan, tin progreso di 
enseñansa como prioridad. Ambos Parlamentario a gradici 
Prome Minister y Pius X School pa e oportunidad pa bishita e 
scol y mira e avansenan den innovacion y modernisacion den 
enseñansa na Pius X School. 

Prome Minister Evelyn Wever-Croes: 

SINESS ASSOCIATION 
Gobierno ta sostene tur iniciativa pa desaroya y difersifica economia di Aruba 


Diaranson mainta 30 di augustus, Gobierno di Aruba 
a atende e cumbre organisa pa San Nicolas Business 
Association (SNBA). Pa di dos aña consecutivo, SNBA ta 
invita inversionistanan cu ta interesa pa inverti den San 
Nicolas, pa un cumbre cu ta tuma luga na San Nicolas. 
Prome Minister Evelyn Wever-Croes acompaña pa 
coleganan Minister Glenbert Croes, Geoffrey Wever y 
Endy Croes, y Parlamentario Alvin Molina tawata presente 
na e cumbre. 


Prome Minister a duna di conoce cu pa Gobierno di Aruba, 
ta importante pa SNBA y e pueblo di San Nicolas y Aruba 
en general sa cu Gobierno ta sostene tur iniciativa pa 
desaroya y difersifica economia di Aruba, y especialmente 
di San Nicolas. 


Aruba ta den recuperacion. IMF, na comienso di e pandema 
caba a indica cu Aruba lo ta e pais cu lo wordo mas pă 
fuertemente afecta door di e pandemia. Y esaki a resulta 
asina tambe. Aruba a wordo afecta severamente mirando 
cu Aruba ta depende di turismo. Recien, e mesun IMF a 
indica atrobe cu Aruba ta un di e paisnan cu a recupera mas 
impresionantemente di e pandemia. Esaki, Prome Minister 
a enfatisa ta danki na e trabou duro di cada ciudadano di 
nos pais, y e amor grandi cu nos tin pa nos pais y pa hiba 
nos pais padilinti. 


“Nos no ta ainda caminda nos mester ta. Economia a pick 
up bek. Nos tin un crecemento economico cu a hiba nos 
na nivelnan ya caba cu a surpasa prome cu e pandemia. 
Turismo tambe ta na un nivel miho di loke e tawata prome f 
cu e pandemia. Loke si ainda no ta na nivel cu prome cu 
e pandemia ta desempleo apesar cu esaki ta bahando. 
Finansas publico tambe ta keda un reto. Aruba no tin hopi 
placa y mester bay paga e debe di e pandemia bek. Pero 
nos ta riba e bon caminda. Y pa e motibo aki tambe ta 
importante pa iniciativanan asina pa stimula inversion 
y atrae inversionistanan pa Aruba”, Prome Minister a 
remarca. 


Prome Minister ta gradici San Nicolas Business Association 
pa nan iniciativa pa atrae inversionistanan pa Aruba y ar 
especialmente pa San Nicolas. Gobierno di Aruba ta JE 
sostene e iniciativa aki. Prome Minister ta gradici tambe tur 
inversionista cu a presenta nan proyecto durante e cumbre. 


Diaranson 30 Augustus 2023 


TIPO DI DESPERDICIO ACEPTA DURA 


Unsell Arends 


MINISTER 


1 
NTE 


BAKI DEN BARIO 


Campaña Limpi Limpi 


Diasabra awor, 2 di september, e prome baki den bario pa 
desperdicio lo tuma luga como parti di campaña nacional 'Limpi 
Limpi". Riba e fechanan di e evento aki lo pone baki na diferente 
disctricto di Aruba for di 8'or di mainta te cu 12'or di merdia. Na 
cada sitio lo tin baki pa diferente tipo di desperdicio pa asina 
esaki por wordo separa. E separacion di desperdicio ta facilita 
y maximalisa desperdicio su procesamento como tambe su 
reciclahe, asina yudando conserva nos medio ambiente. 


Campaña nacional 'Limpi Limpi' tin como un di su metanan e 
conscientisacion di nos pueblo tocante maneho di desperdicio 
responsabel, bou di cual separacion ta forma parti. Baki 
di desperdicio den bario ta estrictamente pa desperdicio 
residencial. Desperdicio commercial no lo wordo acepta y 
Bureau City Inspector ta encarga cu supervision y control 
durante e actividad pa percura pa cu esaki. 


Kico ta e tipo di desperdicio cu por wordo treci na Parke Limpi 
Limpi? 


E-WASTE 

e-Waste ta referi na tur aparato electronico rond di cas cu no 
tin uzo mas of cu no ta sirbi. Algun ehempel di e-Waste ta: 

e Television - Computer + Laptop « Printer + Celular * Radio 
e Speaker - Camara + Consola di Wega (X-Box, Playstation, 
Nintendo) 


No por trece bateria di un solo uso ni rechargeable (AA, AAA, 
etc.). Tene esakinan na cas te proximo aviso. 


GREEN WASTE 

Green Waste ta referi na material cu ta biodegradabel cu ta 
sali di naturalesa. Esaki ta exclui material manera cuminda, 
pallet, plywood, etc. 

Algun ehempel di Green Waste ta: 

e Planta + Palo di mata + Blachi di mata + Yerba 


CONSTRUCTION WASTE 

Construction Waste ta referi na desperdicio cu ta wordo 
produci ora di construccion cu ta relativamente limpi y por 
wordo recicla. Esaki ta strictamente exclui asbest. 

Algun ehempel di Construction Waste cu ta reciclabel na Aruba 
ta: 

e Cement * Santo + Pavers + Concrete 


BULK/MIXED WASTE 

Bulk/Mixed Waste ta referi na obhetonan di tur tipo cu no por 
wordo recicla of mester di wordo pre-procesa pa por saca e 
material reciclabel (por ehempel, metal di un corchon). Esaki 
ta estrictamente exclui material radioactivo, kimico, azeta, verf, 
etc. Algun ehempel di Bulk/Mixed Waste ta: 

e WC + Fregado + Mueble + Corchon + Paña + Tubo di PVC/Tubo 
e Tur tipo di plastic - Rubber + Taira * Palo/Plywood + CD/Disco 


METAL 

Metal como desperdicio ta referi na tur tipo di material cu ta 
contene cantidad grandi di metal haya rond di cas. Esaki ta 
exclui auto bieuw (wacharaca). 

Algun ehempel di esaki ta: 

e Stoof + Dryer + Cabel/Waya + Wasmashin + Airco + Pijp/Tubo 
e Mueble di hero + Parti di motor + Bais + Zinc roof sheets(Zim) 
e Heki di hero * Herment * Pomp + Aluminum bentana/porta 


Pa mas informacion of cualkier pregunta por tuma contacto 
cu naturalesa@gobierno.aw of bishita www.trashtocasharuba. 
org/limpilimpi . 

Dangui Oduber a bay na Riu Antillas y Riu Palace caminda a 
ricibi un recorido. E mandatario a wordo ricibi na un manera 
masha caluroso pa e Manager Regional di Riu Hotels sr. Juan 
Blanco conhuntamente cu e dos Gerente General di ambos 
Hotel y demas staff. 


Minister Oduber a keda masha impresiona cu su bishita. Riu 
ta un compania cu tin un impacto grandi riba nos turismo y 
nos economia. Nan ta conta cu mil empleado di cual hopi ta 
Arubiano. Durante e recorido Minister Oduber a topa cu varios 
Arubiano cu a haya oportunidad na Riu Hotel pa por desaroya 
nan mes den e compania. 


Locual ta importante pa menciona ta cu Riu Hotel ta comprometi 
pa sigui haci inversion den locual ta e mehoracion di su 
propiedadnan. Recientemente Riu a caba di haci un inversion 
di 40 miyon dollar. Esaki ta pa upgrade, drecha y renobacion 
di tur e cambernan den Riu Antillas. Awor Riu ta bolbe bay haci 
un otro inversion quantioso di 40 miyon dollar, e biaha aki ta 
pa Riu Palace. 


Segun Minister Oduber di e manera aki Riu Hotel ta demostra 
no solamente nan compromiso sino nan confiana den e 
maneho cu ta wordo hiba. Un maneho cu ta dunando resultado 
caminda Aruba ta bay registra un di e mihor añanan pa cu 

turismo den nos historia. 


E mandatrio a keda masha contento di e recorido cu e la ricibi 
den ambos hotel. Riu hotel ta un hotel di calidad y di 5 streya. 
Locual ta importante ta cu nan a comenta cu nan ta zorg pa 
nos localnan haya e cuponan di trabou. 


Finalmente e Minister Dangui Oduber ta gradici sr. Juan 
Blanco y su staff pa e bunita recorido. Gobierno ta desea Riu 
Hotel tur clase di exito pa futuro, un hotel cu sigur a contribui 
grandemente na Aruba su economia. 

MINISTER ENDY CROES TA FELICITA ELITE 
PRODUCTIONS & ENTERTAINMENT CU 15 
ANA DI INNOVACION DEN E INDUSTRIA DI 
ENTRETENIMENTO 


Recientemente, Minister Endy Croes a atende e “Client 
Appreciation Event” organisa pa Elite Productions 4 
Entertainment pa gradici nan cliente pa nan sosten durante 15 
afia. Tambe presente na e ocasion special aki, tabata colega 
Minister Xiomara Maduro y Parlamentario Alvin Molina. Un 
anochi yena di innovacion, gratitud y alegria. Un di e “high 
light” di e anochi tabata e Keynote Speaker Sr. Pierre Hacher, 
“Top Music Lawyer” di Merca pa Billboard Magazine y experto 
renombra den e industria di entretenimento. 


Sr. Hacher a duna un tremendo prensentacion di e topico 
“The Power of Customer Experience & Authenticity”. Durante 
e evento a ilustra e utimo den tecnologia y innovacion den 
audio visual. Como muestra di aprecio y gratitud a soprende 
e invitadonan presente cu presentacion di, entre otro, Jeon. 
Tambe na e ocasion special aki, a brinda pa e 15 aña di Elite 
den e mundo di entretenimento. Conluyendo, Minister Endy 
Croes ta gradici Elite Productions & Entertainment pa e 
invitacion alabes, ta felicita nan cu un excelente y innovativo 
evento. 

Diamars ultimo, a introduci Sr. Vincent Storimans como e 
representante suplente y hefe di Vertegenwoordiging van 
Nederland in Aruba (VNO). Minister di Enseñansa y Deporte 
Endy Croes tabata presente na La Quinta del Carmen durante 
e recepcion. Tambe presente na e ocasion aki tabata Minister 
President Evelyn Wever-Croes, Presidente di Parlamento di 
Aruba mr. Edgard Vrolijk, mandatario, parlamentario, hefe di 
Departamentonan di Gobierno y demas invitadonan. Durante 
e anochi ameno aki, Sr. Storimans a inicia su discurso na 
Papiamento y despues a continua na Hulandes, unda cu el a 
enfatisa cu e ta cla pa contribui den e desaroyo entre Aruba y 
Hulanda. 


Sr. Storimans a studia derecho priva Europeo na Universidad di 
Amsterdam y a traha como diplomaat na Embahada Hulandes 
na Moscu, Beijing y Washington D.C., su ultimo funcion como 
consul general suplente na San Francisco. Na aña 2013 te 
2015 a traha como secretario particular di Minister di Comercio 
y Cooperacion pa Desaroyo. Minister Endy Croes ta gradici Sr. 
David Abrahams cu pa durante varios aña a eherce e posicion 
aki. Finalmente, Minister Endy Croes ta felicita Sr. Storimans 
cu su encargo nobo y ta dese'e hopi exito cu e etapa nobo aki. 

Innovation. Green Hydrogen 


ACCIONA ENERGIA Y ARUBA 
TA FIRMA MOU PA DESAROYO 
DI UN GREEN HYDROGEN VALLEY 


ACCIONA Energia a anuncia awe e firmamento 
di un MOU hunto cu companianan di energia di 
Aruba pa traha hunto ariba desaroyo di un Green 
Hydrogen Valley na e Isla di Aruba. 


ACCIONA Energia lo traha hunto cu Gobierno di 
Aruba su entidadnan di energia pa desaroya, traha y 
opera un planta di hidrogeno berde pa un proyecto di 
energia renobabel sostenibel. E electricidad genera 
lo ser uza pa produci primeramente hidrogeno berde 
y locual resta lo ser uza internamente pa reduci 
uzo di combustibel fosil importa. E proyecto aki lo 
haci uzo di e tereno cu actualmente ta pertenece 
na Gobierno su entidad, Refineria di Aruba N.V., 
awa lo wordo suministra pa WEB Aruba, mientras 
cu Elmar lo maneha distribucion y transmision di 
energia den e red. 


ACCIONA Energía lo brinda sosten na Gobierno di 
Aruba su entidadnan di energia cu e implementacion 
di e infrastructura necesario pa traha un ecosistema 
di hidrogeno renobabel riba e isla y explora uzo 
suplementario pa e hidrogeno berde incluyendo e 
oportunidadnan di exporta. 


Pa medio die proyecto transformado aki, Gobierno 
di Aruba y su entidadnan di energia ta prepara pa 
fortalece nan compromiso pa haya independencia 


di energia. Pais Aruba tin como meta pa cambia for 
di un fuente tradicional di energia, y pone un meta 
ambicioso pa establece energia renobabel como 
fuente primario pa aña 2050. 


ACCIONA Energía ta den bon posicion pa traha 
hunto cu Gobierno di Aruba y su entidadnan di 
Energia riba e proyecto innovativo aki y contribui na 
decarbonizacion di e isla cu su vision di un futuro di 
energia renobabel. 


Na Maart 2022, ACCIONA Energía a inaugura 
su proyecto yama “Power to Green Hydrogen 
Mallorca”, cual ta inclui e construccion di e planta 
electrolysis, e desaroyo di dos planta fotovoltaiko 
cu ta mantene e planta electrolysis, y tambe un 
stacion di refuel hidrogeno berde na e isla. Ademas, 
e compania ta progresando na e desaroyo di un 
planta di produccion di hidrogeno berde na escala 
industrial na Navarra, Spaña, cu lo cuminsa genera 
hidrogeno berde na 2025. 


Cu e MOU aki, ACCIONA Energía y Gobierno di 
Aruba ta cumisa un colaboracion pa establece un 
ecosistema di hidrogeno renobabel pa Aruba cu no 
ta solamente pa transforma industrianan local, pero 
tambe pa extende e alcance pa e region di Caribe 
y mas aleu. 


Desaroyo y progreso di un pais ta mas 
sostinibel, fuerte y lihe ora cu cada 
ciudadano di e pais uni den esfuersonan 
y contribui cu positivismo na e vision 
pa logra cosnan grandi pa futuro. 

ANA DI UNION Y POSITIVISMO! 


